钦定古今图书集成/理学汇编/字学典/第160卷 > 屠隆考槃馀事 > 香橼盘
## 钦定古今图书集成/理学汇编/字学典/第160卷 > 屠隆考槃馀事 > 香橼盘

香橼出时山斋，最要一事。得官哥定窑大盘、青冬磁
龙泉盘、古铜青绿盘、宣德暗花白盘、苏麻尼青盘、朱
砂红盘、青花盘、白盘数种，以大为妙。每盆置橼二十
四头或十二十三头，方足香味，满室清芬。其佛前小
几上置香橼一头。其橐旧有青冬磁架、龙泉磁架最
多，以之架玩，可堪清供，否则以旧朱雕茶橐亦可。惟
小样不为佳。